Christopher Hitchens

Awdur a newyddiadurwr Seisnig-Americanaidd oedd **Christopher Eric Hitchens** (13 Ebrill 1949 &ndash; 15 Rhagfyr 2011). Bu'n golofnydd ac yn feirniad llenyddol ar gyfer *The Atlantic*, *Vanity Fair*, *Slate*, *World Affairs*, *The Nation*, a *Free Inquiry*, a daeth yn gymrawd y cyfryngau yn yr Hoover Institution ym mis Medi 2008. Roedd yn wyneb cyfarwydd ar sioeau sgwrs a'r cylched darlithio ac yn 2005 fe'i etholwyd yn bumed o brif ddeallusion cyhoeddus y byd gan arolwg *Prospect*/*Foreign Policy*.

Edmygwr enwog o George Orwell, Thomas Paine, a Thomas Jefferson oedd Hitchens a beirniad hallt o nifer o unigolion enwog, gan gynnwys y Fam Teresa, Bill a Hillary Clinton, ac Henry Kissinger. Mae ei arddull wrthdrawiadol o ddadlau wedi'i wneud yn ffigur poblogaidd a dadleuol. Fel sylwebydd gwleidyddol, polemegydd, ac, yn ôl disgrifiad ei hunan, radicalwr, daeth i'r amlwg mewn cyhoeddiadau adain chwith ym Mhrydain ac yr Unol Daleithiau. Dechreuodd ei ymadawiad o'r chwith ym 1989 o ganlyniad i ymateb y chwith yn y Gorllewin i *fatwā*'r Ayatollah Khomeini oedd yn galw am lofruddiaeth Salman Rushdie. Cryfhaodd Ymosodiadau 11 Medi 2001 ei gefnogaeth ryng-genedlaetholaidd dros bolisi tramor ymyraethol, a'i feirniadaeth groch o'r hyn a alwodd yn "ffasgiaeth ag wyneb Islamaidd". Labelwyd yn neo-geidwadwr gan rai o ganlyniad i'w nifer o erthyglau golygyddol o blaid Rhyfel Irac, ond mynnodd Hitchens nad yw'n "geidwadwr o unrhyw fath".

Ystyrid Hitchens yn un o ffigurau blaenllaw y mudiad "Anffyddiaeth Newydd", a disgrifiodd ei hunan yn wrthdduwydd ac yn gredwr yng ngwerthoedd athronyddol yr Oleuedigaeth. Dywedodd Hitchens y gall berson "bod yn anffyddiwr gan ddymuno bod cred yn nuw yn gywir", ond "gwrthdduwydd (*antitheist*), term yr wyf yn ceisio ei boblogeiddio, yw rhywun sydd yn falch nad oes tystiolaeth dros y fath honiad". Dadleuodd taw cred dotalitaraidd sy'n dinistrio rhyddid unigol yw'r cysyniad o dduw neu oruchaf fod, ac y ddylai mynegiant rhydd a darganfyddiad gwyddonol cymryd lle crefydd fel modd o ddysgu moeseg a diffinio gwareiddiad dynol. Ysgrifennodd ar anffyddiaeth a natur crefydd yn ei lyfr *God Is Not Great* a gyhoeddwyd yn 2007.

Er iddo gadw ei ddinasyddiaeth Brydeinig, daeth Hitchens yn ddinesydd Americanaidd ar risiau Cofeb Jefferson ar 13 Ebrill 2007, ei ben-blwydd yn 58 oed. Cyhoeddwyd ei hunangofiant *Hitch-22: A Memoir* ym Mehefin 2010. Daeth y daith ar gyfer y llyfr i ben yn hwyrach yn yr un mis er mwyn iddo gychwyn triniaeth am gancr yr oesoffagws. Bu farw ar 15 Rhagfyr 2011 o niwmonia, cymhlethdod i'w gancr.

## Llyfryddiaeth 
* 1987  *Imperial Spoils: The Curious Case of the Elgin Marbles*, Chatto and Windus (DU)/Hill and Wang (UDA, 1988) / fersiwn 1997 Verso yn y DU fel *The Elgin Marbles: Should They Be Returned to Greece?* (gyda thraethodau gan Robert Browning a Graham Binns)
* 1988 *Blaming the Victims: Spurious Scholarship and the Palestinian Question* (cyfrannwr; cyd-olygydd gydag Edward Said) Verso, ISBN 0-86091-887-4 Ailgyhoeddwyd, 2001
* 1995 *The Missionary Position: Mother Teresa in Theory and Practice*, Verso
* 2000 *Unacknowledged Legislation: Writers in the Public Sphere*, Verso
* 2001 *The Trial of Henry Kissinger*, Verso
* 2001 *Letters to a Young Contrarian*, Basic Books
* 2004 *Love, Poverty, and War: Journeys and Essays*, Thunder's Mouth, Nation Books, ISBN 1-56025-580-3
* 2005 *Thomas Jefferson: Author of America*, Eminent Lives/Atlas Books/HarperCollins Publishers, ISBN 0-06-059896-4
* 2007 *The Portable Atheist: Essential Readings for the Non-Believer*, [Golygydd] Perseus Publishing. ISBN 9780306816086
* 2007 *God Is Not Great: How Religion Poisons Everythin]*, Twelve/Hachette Book Group USA/Warner Books, ISBN 0446579807 / Cyhoeddwyd yn y DU fel *God Is Not Great: The Case Against Religion*, Atlantic Books, ISBN 978-1-84354-586-6
* 2008 *Christopher Hitchens and His Critics: Terror, Iraq and the Left* (gyda Simon Cottee a Thomas Cushman), New York University Press
* 2008 *Is Christianity Good for the World?&nbsp;– A Debate* (cyd-awdur, gyda Douglas Wilson), Canon Press, ISBN 1-59128-053-2
* 2010 *Hitch-22 Some Confessions and Contradictions: A Memoir*, Hachette Book Group, ISBN 9780446540339
* 2011 *Arguably*, Twelve, ISBN 1-4555-0277-4

## Cyfeiriadau 
Categori:Genedigaethau 1949
Categori:Marwolaethau 2011
Categori:Anffyddwyr o'r Unol Daleithiau
Categori:Anffyddwyr o Loegr
Categori:Colofnwyr o Loegr
Categori:Colofnwyr o'r Unol Daleithiau
Categori:Cyn-fyfyrwyr Coleg Balliol, Rhydychen
Categori:Llenorion gwleidyddol o Loegr
Categori:Llenorion gwleidyddol o'r Unol Daleithiau
Categori:Llenorion Iddewig o Loegr
Categori:Llenorion Iddewig o'r Unol Daleithiau
Categori:Newyddiadurwyr yr 20fed ganrif o Loegr
Categori:Newyddiadurwyr yr 20fed ganrif o'r Unol Daleithiau
Categori:Newyddiadurwyr yr 21ain ganrif o Loegr
Categori:Newyddiadurwyr yr 21ain ganrif o'r Unol Daleithiau
Categori:Newyddiadurwyr Saesneg o Loegr
Categori:Newyddiadurwyr Saesneg o'r Unol Daleithiau
Categori:Pobl a aned yn Hampshire
Categori:Pobl fu farw yn Texas
Categori:Pobl fu farw o ganser yr oesoffagws
Categori:Pobl fu farw o niwmonia
Categori:Ymfudwyr o'r Deyrnas Unedig i'r Unol Daleithiau
Categori:Ysgrifwyr a thraethodwyr yr 20fed ganrif o Loegr
Categori:Ysgrifwyr a thraethodwyr yr 21ain ganrif o Loegr
Categori:Ysgrifwyr a thraethodwyr Saesneg o Loegr
Categori:Ysgrifwyr a thraethodwyr yr 20fed ganrif o'r Unol Daleithiau
Categori:Ysgrifwyr a thraethodwyr yr 21ain ganrif o'r Unol Daleithiau
Categori:Ysgrifwyr a thraethodwyr Saesneg o'r Unol Daleithiau